ועדת החוקה, חוק ומשפט, כנסת 24, פרוטוקול מספר 187, 2022-01-25 16:50

גלעד קריב: שלום לכולם, כפי שהחלטנו לפני זמן קצר אנחנו מחדשים את הדיון בהצעת חוק הסמכויות ואנחנו נבקש מהייעוץ המשפטי להתייחס לתיקוני הנוסח שהוכנסו, בין השאר בעקבות סיכומים בין הקואליציה לבין חלק מסיעות האופוזיציה.

גלעד קריב: אז אדוני, בטאבלטים ישנו נוסח מעודכן.

גור בליי: אוקיי, אז יש בעצם ארבעה תיקונים לנוסח שהוועדה אישרה אתמול.

גור בליי: שניים זה דברים מאוד קטנים שהממשלה ביקשה לסדר אותם, ושניים זה התיקונים שאני מבין שסוכמו שהם בהסכמה בין הקואליציה לאופוזיציה, לתקן את החוק.

שמחה רוטמן: עם רוב האופוזיציה.

גור בליי: רוב האופוזיציה.

גור בליי: אז קודם כל אני מפנה אתכם בעמודים 3 ו-4 שלפניכם, זה משהו שהוא די טכני.

גור בליי: הממשלה ביקשה, "מצב בריאותי מיוחד" הוועדה החליטה שהוא יהיה למשך 90 ימים ומסיבות של נוחות חישוב ביקשו שבמקום 90 ימים יהיה כתוב שלושה חודשים.

גור בליי: זה בערך אותו דבר, זה עודכן, זה תיקון לסעיף 2 לחוק.

גור בליי: זה סעיף 3 לחוק המתקן וסעיף 2 לחוק, עמוד 3 ועמוד 4.

קריאה: עמוד 3 באיזה סעיף?

גור בליי: זה מופיע בעקוב אחר שינויים, וגם בעמוד הבא.

גור בליי: התיקון השני הוא תיקון שהוא בעצם קבלה של הסתייגות של חבר הכנסת רוטמן שעכשיו היא לא הסתייגות, היא נכנסת לגוף החוק.

גור בליי: זה בעמוד 9, תיקון לסעיף 7 לחוק העיקרי, סעיף 7(א)(1).

גור בליי: סעיף 7(א)(1) כולל שורה של חריגים לסגר, בעצם האמירה היא שגם אם יש הגבלה על יציאה ממקום המגורים כמו שהיה בתקופות של סגר, יש רשימה של פעולות שההגבלה לא יכולה לפגוע בהן, או לא יכולה למנוע אותן למעשה בהקשר הזה ויש פה תוספת: "אחרי פסקת משנה (י) יבוא: "(י1) השתתפות בתפילה;";" אז כשם שיש פה השתתפות בהפגנה, הגעה למשכן הכנסת, קבלת טיפול רפואי, שורה של חריגים, אז ההשתתפות בתפילה נוסף כחריג נוסף ל-7(א)(1), זה התיקון השני.

גור בליי: התיקון השלישי הוא תיקון גם קטן יחסית שהממשלה ביקשה, בעמוד 19 זה חלק מסעיף 28ג רבה לחוק שמתווסף.

גור בליי: היה את הסעיף שהוועדה דנה בו ארוכות לגבי סגירת מוסד חינוך המקיים פעילות חינוך אם יש חשש ששהה בו אדם שנושא את הנגיף או לחקירה אפידמיולוגית.

גור בליי: לדרישת הוועדה נקבע בהצעה שמובאת למליאה שהדבר לא יכול להיעשות בלי התייעצות עם גורמים רלוונטיים גם ברשות המקומית וגם במשרדי הממשלה, משרד החינוך או משרד הכלכלה.

גור בליי: והייתה פה הפנייה לשלושה גורמים רלוונטיים בהתאם לסוג המוסד, הגורם הנוגע בדבר זה בהגדרה.

גור בליי: הממשלה ביקשה לוותר על אחד מהגורמים, הם אמרו שממילא מבחינתם יש שני גורמים רלוונטיים.

גור בליי: אם זה מוסד שמקיים פעילות חינוך שבפיקוח משרד החינוך, אז ראש שירותי בריאות הציבור או הרופא המחוזי צריך להתייעץ עם מנהל המחוז במשרד החינוך, ואם זה בפיקוח משרד הכלכלה, הממונה על המחוזות בזרוע העבודה שבמשרד הכלכלה.

גור בליי: מבחינת הממשלה הגורם השלישי הוא לא רלוונטי, הוא לא יהיה הגורם הרלוונטי מבחינת משרד הכלכלה.

גור בליי: אלה שני הגורמים.

גור בליי: התיקון הרביעי בעמוד 22, ופה צריך לתקן אותו כי פה הוא נהפך קצת.

גור בליי: בעצם זו הסתייגות נוספת של חבר הכנסת רוטמן שלפיה תהיה הבחנה בין מספר החברים בקבינט הקורונה.

גור בליי: בהצעת החוק כפי שהוועדה אישרה דובר שבקבינט הקורונה יהיו חמישה שרים לפחות ובהם ראש הממשלה ושר הבריאות, ובכל מקרה זה לא יעלה על מחצית ממספר חברי הממשלה.

גור בליי: חבר הכנסת רוטמן ביקש, וזה נכנס לנוסח, שהכלל הזה של חמישה שרים לפחות ובהם ראש הממשלה ושר הבריאות יחול ב"מצב בריאותי מיוחד", זה לא כמו שכתוב לפניכם.

גור בליי: לעומת זאת, ב"מצב חירום" יהיו חברים בוועדה, בוועדת השרים, זה בעצם מה שמכונה קבינט הקורונה, שבעה שרים לפחות ובהם ראש הממשלה, שר הבריאות ושר האוצר וכמובן ארבעה שרים נוספים ככל שתחליט הממשלה.

שמחה רוטמן: או יותר מארבעה שרים.

גור בליי: או יותר מארבעה, לפחות שבעה, לפחות עוד ארבעה ועד מחצית מספר שרי הממשלה.

גלעד קריב: אני מזמין את חברי הכנסת שמבקשים להתייחס, להתייחס.

גלעד קריב: חבר הכנסת סעדי בבקשה.

אוסאמה סעדי: אדוני יושב הראש, אני חושב שההתנהגות של אלה שמכנים את עצמם אופוזיציה, בחוק הזה, היא התנהגות לא ראויה בלשון המעטה.

אוסאמה סעדי: במקום שיילחמו באמת, ואני שמעתי את ההסתייגויות של האופוזיציה ותמכתי בהן כי באמת הן הסתייגויות חשובות שבאות להגביר את הפיקוח הפרלמנטרי על עבודת הממשלה.

אוסאמה סעדי: אני חשבתי שבאמת ההתנהגות שלהם היא התנהגות, ההתנגדות היא התנגדות עקרונית וההסתייגויות הן באמת הסתייגויות כשמן הן.

אוסאמה סעדי: אתמול כשראיתי שהם ברחו מההצבעה האחרונה על החוק, הבנתי שזה הכל היה למראית העין והאמת שהם תומכים בחוק הזה.

אוסאמה סעדי: אפילו כל ההסתייגויות האלה הן לא הסתייגויות, כי הם הסכימו שהחוק הזה יבוא היום ביום שלישי ולא צריך לגייס, כי הם לא יבואו ולא יתמכו בחוק ולא יתנגדו לחוק.

אוסאמה סעדי: עכשיו כאילו באנו ופתחנו עוד אחרי שהצבענו אתמול, עשינו שימוש בסעיף מיוחד והחוק הזה הונח בכנסת, חזרנו ופתחנו, בשביל מה שמחה?

אוסאמה סעדי: תגיד לי.

אוסאמה סעדי: זה ההישגים הגדולים שעכשיו ישנו מקצה לקצה את החוק הזה?

אוסאמה סעדי: נו באמת, זה בושה וחרפה.

אוסאמה סעדי: אז תבואו ותגידו 'תשמעו, אנחנו אלה שיזמנו בכלל את החוק הזה', אני עכשיו שמעתי את גדי יברקן מדבר במליאה, אמרתי ואללה זה כמו שאני הייתי מדבר כל הזמן.

אוסאמה סעדי: חוק דרקוני, חוק פשיסטי, חוק אנטי דמוקרטי והוא מצביע בעדו.

אוסאמה סעדי: די, עם מי אתם משחקים?

אוסאמה סעדי: על מי אתם עובדים בעיניים?

אוסאמה סעדי: אני טוען אדוני יושב הראש ששני השינויים שמבקשים להכניס הם נושא חדש ואני טוען לנושא חדש.

אוסאמה סעדי: במקום חמישה, שבעה, שמחה זה?

אוסאמה סעדי: על זה אתה נלחם?

גלעד קריב: א' טענת נושא חדש, זה בסדר, תמיד אפשר להעלות, רק לא ברור לי איך היא מצאה את החוק המקורי, התעסקה בהרכב הקבינט, איך זה נושא חדש?

גלעד קריב: אבל בסדר, נברר את העניין על פי התקנון.

גלעד קריב: אפשר לומר הרבה דברים, נושא חדש זה לא.

גלעד קריב: אני לא קובע כי זה לא בסמכותי, אני רק אומר את עמדתי.

גלעד קריב: בסופו של דבר כשדנים על הרכב הקבינט, זה נושא חדש?

אוסאמה סעדי: אדוני יושב ראש הוועדה שאני מכבד אותו, כאשר רוצים לנהל ולהגיע להסכמות יש עוד רשימות ויש עוד סיעות.

גלעד קריב: א' זה בסדר גמור - - -

אוסאמה סעדי: ברגע שלא מדברים איתנו ולא סופרים אותנו ובאים ומגיעים להסכמות ואנחנו לא חלק מההסכמות, אז אנחנו נשתמש בכל (בערבית) הכלים הפרלמנטריים.

גלעד קריב: היום זה חשוב, זה יום השפה הערבית.

אוסאמה סעדי: לא, אחרי שקיבלנו את המילון.

גלעד קריב: הכל בסדר, כל הכלים עומדים לרשות כל חברי הכנסת.

גלעד קריב: יאמר לי רק חבר הכנסת סעדי, מכיוון שהתייחסת לפעולתה של הוועדה, הוועדה כאן שקדה קרוב לחודשיים על גיבוש הסכמות בשלב הדיונים והגענו כמדומני להרבה מאוד הבנות והסכמות ללא קשר לקווי אופוזיציה וקואליציה, אבל בסדר גמור.

גלעד קריב: חבר הכנסת רוטמן ואז חבר הכנסת יברקן.

שמחה רוטמן: כן, אני אשמח להתייחס ובמיוחד גם לענות לשאלתו של חברי חבר הכנסת אוסאמה סעדי.

אוסאמה סעדי: הבנו את הרעיון שמחה, זה בסדר גמור.

שמחה רוטמן: לא, אני אגיד לך למה.

אוסאמה סעדי: תסביר את זה לציבור.

שמחה רוטמן: אני מסביר לציבור.

שמחה רוטמן: אני חושב דווקא לקהל שחברי מייצג, אני חושב שלהגיש הסתייגות או נושא חדש על הסתייגות שכבר הייתה בחוק שאנשים יוכלו גם בזמן סגר לצאת לתפילה, שממפלגה כמו המפלגה המשותפת שתתנגד לדבר כזה או תעכב דבר כזה?

אוסאמה סעדי: לא מתנגד.

שמחה רוטמן: לא, לא, להכנסתו לנוסח החוק.

שמחה רוטמן: נו, אז זה נכנס לנוסח החוק, מה אתה אומר נושא חדש?

אוסאמה סעדי: אני מתייחס לצורה שבה - - -

שמחה רוטמן: על הצורה תגיד - - -

אוסאמה סעדי: אתה יודע שבתפילה - - -

שמחה רוטמן: רק יש לי בקשה אלייך, מאחר ויש שני תיקונים אחרים לחוק שנכנסו, בין שלושה חודשים ל-90 יום, תגיש עליהם את הנושא החדש, לא על התפילה.

שמחה רוטמן: אני, אחד הדברים שבאמת רציתי ואני חייב לומר, ביממה האחרונה הסתובבתי שמח מאוד מאוד על כך שתיקנו פה משהו היסטורי שהיה צריך להיות איכפת לכולם, יהודים, מוסלמים, נוצרים.

שמחה רוטמן: שבזמן הקורונה הייתה הפליה בחוק של מדינת ישראל בעניין תפילה, זה כאב לי כשהייתי מחוץ למערכת הפוליטית ואני מאוד שמח שזה תוקן עכשיו בהסכמת כולם.

שמחה רוטמן: אני מאוד מאוד מקווה שגם בהסכמתך חבר הכנסת סעדי.

שמחה רוטמן: עכשיו, הדבר השני שעליו אדבר - - -

גלעד קריב: חבר הכנסת סעדי אנא - - -

אוסאמה סעדי: לא אבל - - -

גלעד קריב: הוא באמצע זכות דיבור.

שמחה רוטמן: אז אל תגיד על זה נושא חדש.

שמחה רוטמן: זה לא נושא חדש, זה נושא שאתה תמכת בו וזה דבר שצריך לעבור חלק.

שמחה רוטמן: דברים אחרים דבר ויכול להיות שיש לך גם טענות צודקות, זה בנושא הזה.

שמחה רוטמן: והנושא הנוסף שזה קבינט הקורונה.

שמחה רוטמן: אז פה הדבר הזה - - -

גלעד קריב: מכובדי רגע, הדיונים האלה מחוץ - - -

אוסאמה סעדי: אף אחד לא דיבר איתנו.

גלעד קריב: חבר הכנסת סעדי, חבר הכנסת, מכובדיי, רגע לא, לא.

גלעד קריב: חבר הכנסת סעדי לא, אם צריך אז צאו שנייה ונהלו את השיחה.

שמחה רוטמן: אני רק אומר עכשיו בכל הנוגע להרכב קבינט הקורונה בזמן מצב חירום, הבקשה של ההגדלה, גם שייכנס לפרוטוקול, הבקשה של ההגדלה לכלול בתוך העניין הזה את שר האוצר היא מסיבה מאוד פשוטה.

שמחה רוטמן: אנחנו חושבים שבזמן חירום, לצעדים שהממשלה נוקטת יש עלויות, יש השלכות על העסקים הקטנים, על משקי הבית, על העובדים והדברים האלה צריכים לבוא ואנחנו אומרים את זה תמיד באישורי תקנות, שטר ושוברו בצידו.

שמחה רוטמן: צריך לשבת שר אוצר כדי שיידע גם את העלויות לתמחר ולפצות אם צריך.

שמחה רוטמן: אני מברך מאוד על ההסכמות האלה, אני מקווה שגם את עניין, אפילו הרשימה המשותפת תתמוך בדבר הזה.

גלעד קריב: תודה.

אורי מקלב: עניין טכני נכתב - - שר הבריאות - - -

גור בליי: לא, לא, זאת טעות, הם הודיעו על זה לפרוטוקול.

גור בליי: הם הודיעו, הם כתבו בטעות "חירום" במקום - - -

גלעד קריב: חבר הכנסת יברקן בבקשה, זכות הדיבור אצלך.

גור בליי: רק להבהיר לפרוטוקול שוב, כי חבר הכנסת מקלב, יש פה בלבול בנוסח, שבעה שרים זה במצב החירום והחמישה זה במצב בריאותי מיוחד.

גור בליי: בסדר?

גלעד קריב: חבר הכנסת יברקן בבקשה.

דסטה גדי יברקן: טוב, תודה רבה.

דסטה גדי יברקן: אדוני יושב הראש, חבר הכנסת סעדי, אני - - -

אוסאמה סעדי: אתה בעד החוק או נגד החוק?

דסטה גדי יברקן: אני אגיד לך.

דסטה גדי יברקן: שנייה תקשיב - - -

אוסאמה סעדי: לא, לא, תגיד לציבור.

דסטה גדי יברקן: זה בדיוק מה שאני בא להגיד.

דסטה גדי יברקן: מעטים - - -

גלעד קריב: יקיריי, זכות הדיבור אצל חבר הכנסת יברקן, בבקשה.

דסטה גדי יברקן: תודה רבה.

דסטה גדי יברקן: מעטות הפעמים שאתה ואני מסכימים עליהן, בעניין הזה אני מסכים איתך.

דסטה גדי יברקן: אני הולך להצביע נגד החוק הזה בניגוד לעמדת כל מי שתומך בחוק הזה, גם אם אנשים במפלגה שלי יתמכו בזה, אני הולך להצביע נגד החוק הזה.

דסטה גדי יברקן: אני חושב שלהיות נבחרי ציבור זו זכות מאוד גדולה, חובה שהיא זכות.

דסטה גדי יברקן: לצערי הרב בתקופה כל כך קריטית שאזרחי מדינת ישראל אמורים להיות מונהגים על ידי מנהיגים שיהיה אכפת להם קודם כל מזכויות האדם, דמוקרטיה ובוודאי בריאות הציבור.

דסטה גדי יברקן: מה שאתם עושים פה כרגע בעיניי בטח לא מנהיגותי ובטח לא קשור לבריאות, זה קשור לשליטה.

דסטה גדי יברקן: והחוק הזה, אפשר ללעוג על זה, הציבור בסופו של דבר מצביע בסטטיסטיקה בנתונים של משרד הבריאות.

דסטה גדי יברקן: אנחנו כרגע נמצאים במקום אחר יחסית אל מה שהיינו בו לפני שנה וחצי.

דסטה גדי יברקן: באנגליה כבר יוצאים ומבטלים את כל הסגרים, מבטלים את כל המדיניות הזאת הקשה.

דסטה גדי יברקן: אדוני יושב הראש אתה יודע מתי היה בארץ תו ירוק שהוא לא חוקי?

דסטה גדי יברקן: אתה נלחמת בו כל הזמן בנושא של הרפורמים בכותל המערבי.

דסטה גדי יברקן: שם היה תו ירוק ונלחמת בו ועכשיו אתה בא ומביא תו ירוק חוקי ואתה יושב ראש הוועדה הזאת.

דסטה גדי יברקן: התו הירוק הזה ייגרר, חוק הסמכויות הזה יהיה בושה וקלון לכל אחד מחברי הכנסת שלנו, גם אני שאני משתתפת בהצבעה הזאת ואני אצביע בה נגד.

דסטה גדי יברקן: יש לפעמים עקרונות שחייבים לעמוד בהם ואתם יכולים להנהן, הציבור לא ישכח, לטוב ולרע.

דסטה גדי יברקן: בינתיים אני צודק בכל מה שאמרתי בתקופה האחרונה, אני לא המומחה הגדול אבל אני רוצה ברשותך חצי דקה ואני מסיים.

דסטה גדי יברקן: הודעה שנשלחה לחברי הכנסת שאני רוצה להקריא אותה, גם אני קיבלתי אותה.

דסטה גדי יברקן: גילוי נאות, אני אומר את זה, כתבו אותו ארבעה עורכי דין שלי שהגישו את העתירה טרום בג"ץ למשרד הבריאות.

דסטה גדי יברקן: ככה כותבת ההודעה: "לכל חברי הכנסת, אנו מניחים כי קיבלתם פניות רבות מהציבור המודאג ובצדק, נוכח הארכת חוק הסמכויות.

דסטה גדי יברקן: אך המסר שלנו הוא ייחודי ומקורו באלפי הפניות בגין הסבל העמוק שנגרם לחלק ניכר מהציבור, להם היינו עדים מתוקף היותנו עורכי דין שבמשך שנה וחצי, בשנה וחצי האחרונות מקדישים את מירב זמננו למאבק בעוולות הקורונה.

דסטה גדי יברקן: גם אם בעת חקיקת החוק חוסר הוודאות עשוי היה להצדיק מתן סמכויות פוגעניות ואנטי דמוקרטיות בידי הממשלה, הרי שכיום גם צוות המומחים המייעץ לממשלה קבע כי ראוי לקיים שגרת חיים לצד הקורונה וכי לתו הירוק המפלה והמשסע את העם אין רלוונטיות יותר מאחר שגם מחוסנים נדבקים.

דסטה גדי יברקן: החשש מפני קריסת מערכת הבריאות האיכותית של מדינת ישראל התבדה.

דסטה גדי יברקן: אין עוד הצדקה לתת יד לפגיעה בחופש התנועה, לפגיעה בפרנסה ולשיבוש שגרת החיים של הציבור בישראל.

דסטה גדי יברקן: אסור לתת יד לאפליה ולכפיה ולמניעת הזכות לחינוך מילדי ישראל.

דסטה גדי יברקן: אופייה הדמוקרטי של מדינת ישראל עומד היום למבחן מכריע.

דסטה גדי יברקן: מתעורר חשש כבד כי בתום מגפת הקורונה אשר היוותה את העילה לחקיקת חוק הסמכויות, עלול להתקבע חוק תקדימי ומסוכן המקנה לממשלה סמכויות שמאיימות על המשך קיומו של משטר דמוקרטי במדינתנו.

דסטה גדי יברקן: את הגלגל הזה לא ניתן יהיה להשיב לאחור, יש בכוחכם לבלום את הפגיעה המתמשכת בזכויות האדם ולהצביע נגד הארכת חוק הסמכויות הפוגעני.

דסטה גדי יברקן: היום אין לכם את הפריווילגיה להסתתר מאחורי תירוץ המשמעת הקואליציונית.

דסטה גדי יברקן: כמנהיגים וכמנה

דסטה גדי יברקן: גי ציבור מן הראוי לראות לנגד עיניכם את טובת הציבור המחייבת בעת הזו לשוב ולקיים חיי שגרה לצד הקורונה.

דסטה גדי יברקן: עדיין לא מאוחר לומר לא.

דסטה גדי יברקן: מצופה מכם להצביע נגד חוק הסמכויות שמקומו לא ייכנס לספר החוקים של מדינת ישראל הדמוקרטית.

דסטה גדי יברקן: " תודה רבה.

גלעד קריב: תודה אדוני.

גלעד קריב: האם ישנם חברי כנסת נוספים שרוצים להתייחס?

גלעד קריב: אני רק לפני זה מבקש הבהרה.

גלעד קריב: טענת הנושא החדש על מה היא?

אוסאמה סעדי: אדוני, לאור מה ששמעתי ההתנגדות שלי היא לא לעצם קבלת ההסתייגות, אנחנו דווקא תמכנו בהסתייגות הזאת.

אוסאמה סעדי: אני מדבר על ההתנהלות.

גלעד קריב: לא, טענת נושא חדש לרוב היא - - -

אוסאמה סעדי: לא, לא, אני לא מדבר איתך על - - -

גלעד קריב: אם דנו בהסתייגות - - -

אוסאמה סעדי: אז אני והרשימה שלי, כמובן העמדה העקרונית שלנו נגד החוק הזה ידועה.

אוסאמה סעדי: בגלל שההסתייגות שהוכנסה היא הסתייגות שאנחנו תמכנו בה אז אני חוזר בי מטענה של נושא חדש לאחר התייעצות סיעתית.

גלעד קריב: תודה, תודה.

אוסאמה סעדי: אתה ביקשת התייעצות סיעתית בני בגין, לא?

זאב בנימין בגין: אם זה יועיל כמו בבט"פ.

גלעד קריב: מכובדיי אני מתקדם בדיון.

גלעד קריב: תודה חבר הכנסת סעדי אני מעריך מאוד את עמדתך.

גלעד קריב: חבר הכנסת מקלב, מי שמבקש להתייחס אנא התייחסויות קצרות ואנחנו נגשים להצבעה.

גלעד קריב: חבר הכנסת מקלב, חברת הכנסת בזק וחבר הכנסת בגין אני מבקש להתייחס.

גלעד קריב: חברים בבקשה התייחסויות קצרות.

זאב בנימין בגין: לא, לא, אני לא ביקשתי.

זאב בנימין בגין: אני נופפתי בידי לשלום לחבר הכנסת סעדי שאחרי התייעצות סיעתית בינינו שלא התקיימה - - -

אוסאמה סעדי: התקיימה, מה לא?

גלעד קריב: מכובדיי, עוד מעט השלג יתחיל.

גלעד קריב: חבר הכנסת מקלב וחבר הכנסת בזק והצבעה.

אורי מקלב: תודה רבה.

אורי מקלב: ראשית אני גם אנשי המקצוע שנמצאים פה הרבה שנים, זה לא, ההליך שאנחנו עכשיו עשינו אני חושב שהוא הליך חריג, אני לא יודע כמה פעמים הוועדה עשתה את זה או בכנסת עשו את זה.

אורי מקלב: אבל אני לא זוכר - - -

גלעד קריב: לקחתי עלי משימה שעד תום הכהונה כל סעיפי התקנות, נבדוק את האפקטיביות שלהם.

שמחה רוטמן: בוא נראה אותך מגיע לוועדת הכנסת שכולם יסכימו פה אחד, איזה סעיף זה?

שמחה רוטמן: 142 או משהו בתקנון.

אורי מקלב: מה שאני אומר, ואני אתחיל בסוף דבריי את מה שרציתי להגיד ואני רוצה לאתגר אתכם בעוד דבר, גם אותך וגם את היועץ המשפטי.

אורי מקלב: בעצם כפי שאולי יש כאן פולמוס על הדרך ואני גם מקבל את זה שבסיעה ובמפלגות יש ראשי סיעה שהם קיבלו החלטות, אני מקבל, נתנו גם להשמיע את דעתנו, ואנשים שהשתתפו כאן בתוך הוועדה והיו כאן וחלק גם הגישו את ההסתייגות וטרחו סביב הסתייגויות, ולהגיע להסכמות.

אורי מקלב: הסכמות זה דבר נכון אבל גם למי שמלין על ההליך ועל ההסכמות שהגיעו, אבל אני חושב שההסתייגויות ודאי הן הסתייגויות של ברכה בגלל שאנחנו ודאי גם הגשנו את אותן הסתייגויות.

אורי מקלב: אני חושב שלשמחה הייתה פעולה חשובה לעמוד מול הוועדה בכל התהליך הזה ואנחנו גם הצטרפנו.

אורי מקלב: אני גם רוצה לאתגר מה דינם עכשיו של ההסתייגויות האלה?

אורי מקלב: אנחנו בהסתייגויות האלה מבטלים אותן ומקבלים גם את ההסתייגויות שלנו.

אורי מקלב: בנושא של תפילה שגם הגשנו את ההסתייגות, אתה מוחק את ההסתייגויות, אתה מקבל אותה, אתה מצרף את ההסתייגות הזאת להסתייגות שמתקבלת באופן של פרוצדורה שגם זה אני לא יודע - - -

גור בליי: אין פה תהליך של קבלת הסתייגות אבל אורי.

גלעד קריב: חברים, תנו בבקשה ליועץ המשפטי.

גור בליי: לא, לא, מוחקים, זה שונה בנוסח החוק.

אורי מקלב: אז גם לא מחקו את ההסתייגות הזאת.

גור בליי: מוחקים, מוחקים.

אורי מקלב: עכשיו השאלה כי בהסתייגות אני מבקש לאשר תפילה ועכשיו אתה רוצה - -

גור בליי: לא, ההסתייגות שלך הייתה מעט שונה ולכן אני רציתי לשאול אותך אם אתה רוצה להשאיר אותה, כי סעיף 89(ב) לתקנון קובע שהכינה ועדת הצעת החוק לאחר שהדיון בה חודש, תגיש אותה ליו"ר הכנסת בנוסח שקבע בצירוף האמור בסעיף 87, זה משהו טכני וכן הסתייגויות ובקשות רשות דיבור במליאת הכנסת שהתבקשו לפני שחודש הדיון בהצעת החוק ככל שהן מתאימות לנוסח החדש שקבעה הוועדה.

אורי מקלב: עכשיו ההסתייגות שלנו לא מתאימה לנוסח החדש, רצינו לצרף גם תפילה.

אורי מקלב: אנחנו הרי חידדנו וכתבנו שאנחנו רוצים גם תפילה.

גור בליי: אתם כתבתם תפילה בציבור ובלבד שהמתפללים ישמרו על ההוראות למניעת הדבקה.

גור בליי: אז זה לשיקולך, אני יכול להוריד אותה.

שמחה רוטמן: הוא עשה גם ל-7?

שמחה רוטמן: או שהוא עשה את זה לאזור מוגבל?

גור בליי: לא, לא, הוא צירף לאותו סעיף.

שמחה רוטמן: לדעתי שלי גם יותר כולל, מאפשר אפילו יותר.

אורי מקלב: מה דינה קודם כל?

גלעד קריב: אם אתה עומד על ההסתייגות הזו אז היא תגיע.

אורי מקלב: אבל השאלה אם זה, אז אנחנו מוחקים אותה.

גלעד קריב: טוב מכובדיי, אחריו אנחנו - - -

גור בליי: שתי ההסתייגויות של חבר הכנסת רוטמן התייתרו באופן מובהק ולכן מחקו אותן.

אורי מקלב: אבל אני דווקא רוצה לדבר על ההסתייגות - - -

גלעד קריב: חבר הכנסת מקלב אני מבקש הבהרה ואני ניגש להצבעה.

גלעד קריב: חבר הכנסת בזק אני אבקש לוותר.

גור בליי: אז להותיר אותה חבר הכנסת מקלב או למחוק אותה?

גלעד קריב: אדוני רק תאמר האם אתה רוצה להשאיר את ההסתייגות הזו או לא?

אורי מקלב: אז עדיף שהיועץ המשפטי יחליט בעניין הזה.

גור בליי: אז אני חושב שאפשר להוריד אותה.

אורי מקלב: עכשיו כאן אני מצמצם, אבל בהסתייגות השנייה אני חושב שאני כן מרחיב שם.

אורי מקלב: אדוני יושב הראש, ההסתייגות הבאה מדברת על השתתפות שר האוצר בקבינט הקורונה.

אורי מקלב: אנחנו דיברנו שהוא גם חייב להשתתף, זה לא רק שהוא חבר.

אורי מקלב: אנחנו דיברנו שהוא חייב - - -

אוסאמה סעדי: אתה לא יכול לחייב בחוק - - -

גלעד קריב: לא, לא, מכובדיי, סליחה, לא, חבר הכנסת סעדי.

גלעד קריב: דקה אני רוצה רגע לומר.

גלעד קריב: אתם תודיעו האם אתם עומדים על ההסתייגות או לא.

אורי מקלב: רציתי חצי הסתייגות.

גלעד קריב: לא, סליחה, הסתיים כרגע הדיון.

גלעד קריב: חבר הכנסת מקלב אני משתמש היום בסמכותי, קצבתי את זמן הדיבור.

גלעד קריב: אתה על פי התקנון תודיע לנו כן על ההסתייגויות או לא.

גלעד קריב: אני מעמיד את הנוסח החדש להצבעה.

אורי מקלב: אתה לא נותן לי להשלים את דבריי?

גלעד קריב: מכובדי, אני תמיד מקפיד, יש גם עניינים של מליאה, רגישות אל מול המליאה.

אורי מקלב: רציתי גם להסביר - - -

גלעד קריב: אז אדוני אני מבקש מחילה, ואתה יודע שאני מאוד מקפיד, בייחוד איתך על זמן דיבור כי דבריך תמיד הם דברי טעם.

גלעד קריב: אז אני מתנצל.

גלעד קריב: אני מעמיד את הנוסח המעודכן להצבעה.

גלעד קריב: מי בעד הנוסח המעודכן?

גלעד קריב: מי נגד?

גלעד קריב: האם יש נמנעים?

גלעד קריב: הצבעה אושר הנוסח המעודכן עם התיקונים שהוצגו על ידי היועמ"ש לפרוטוקול אושר.

גלעד קריב: תודה לכולם, אני מודה לכולם על הגמישות בלוח הזמנים.

גלעד קריב: תודה.